แรงซื้อหุ้นใหญ่ ดัน SET ปิดเช้าบวก 2 จุด
SET ปิดเช้าบวก 2 จุด รับแรงซื้อหุ้นใหญ่หนุน แนวโน้มช่วงบ่ายคาดยังเก็งกำไรช่วงสั้นหากไม่มีปัจจัยบวกเข้ามาดัชนีมีโอกาสปรับลง พร้อมให้แนวรับ 1,590 จุด และ 1,600 จุด
SET ปิดเช้าบวก 2 จุด รับแรงซื้อหุ้นใหญ่หนุน แนวโน้มช่วงบ่ายคาดยังเก็งกำไรช่วงสั้นหากไม่มีปัจจัยบวกเข้ามาดัชนีมีโอกาสปรับลง พร้อมให้แนวรับ 1,590 จุด และ 1,600 จุด
27 ต.ค. 2565

นายมงคล พ่วงเภตรา ผู้ช่วยกรรมการผู้จัดการฝ่ายกลยุทธ์ลงทุนหลักทรัพย์ บล.ดาโอ (ประเทศไทย) (DAOL) เปิดเผยว่า ภาพรวมดัชนีตลาดหุ้นไทยวันนี้แกว่งตัวในกรอบทั้งแดนบวกและลบทิศทางเดียวกับตลาดหุ้นอื่นในภูมิภาค โดยมีแรงซื้อหุ้นใหญ่สลับแรงขาย ซึ่งกลุ่มหุ้นขนาดใหญ่ที่ปรับลดลงตอบรับปัจจัยเฉพาะตัว อาทิ DELTA , OR , SCC และ JWD
สำหรับในวันนี้ตลาดฯ เริ่มมีแรงขายออกมาเพื่อลดความเสี่ยงก่อนจะรู้ผลการประชุมของธนาคารกลางสหรัฐ (เฟด) สัปดาห์หน้า ซึ่งหากปรับขึ้นอัตราดอกเบี้ยตามที่นักลงทุนคาดการณ์ที่ 0.75% จะไม่กระทบต่อดัชนีมากนัก แต่หากปรับขึ้นในอัตราที่ต่ำกว่าคาดก็จะเป็นปัจจัยหนุนต่อตลาดฯ
โดยแนวโน้มช่วงบ่ายคาด ตลาดฯ ยังคงเล่นเก็งกำไรช่วงสั้น หากไม่มีปัจจัยบวกเข้ามาเพิ่มเติมดัชนีมีโอกาสจะปรับตัวลดลง พร้อมให้แนวรับ 1,590 จุด และ 1,600 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
DELTA มูลค่าการซื้อขาย 3,320.29 ล้านบาท ปิดที่ 552.00 บาท ลดลง 52.00 บาท
OR มูลค่าการซื้อขาย 1,520.39 ล้านบาท ปิดที่ 24.20 บาท ลดลง 0.50 บาท
PTTEP มูลค่าการซื้อขาย 1,348.24 ล้านบาท ปิดที่ 175.00 บาท เพิ่มขึ้น 1.50 บาท
KBANK มูลค่าการซื้อขาย 1,196.49 ล้านบาท ปิดที่ 142.00 บาท เพิ่มขึ้น 0.50 บาท
CPALL มูลค่าการซื้อขาย 851.52 ล้านบาท ปิดที่ 60.25 บาท เพิ่มขึ้น 0.75 บาท